open-index/open-wikipedia-markdown huggingface dataset:
Donaukommisjonen

**Donaukommisjonen** er en mellomstatlig organisasjon stiftet for å oppfylle *Overenskomsten om reguleringen av skipsfarten på [[Donau]]* av 18. august 1948 (Beogradoverenskomsten). Ved stiftelsen i 1948 hadde kommisjonen sete i Galați. Fra 1954 er hovedkontoret i Budapest.

Beogradoverenskomsten slår fast retten til fri ferdsel for handels- og lystfartøyer på Donau. Overenskomstens formål er å styrke de økonomiske og kulturelle bånd mellom medlemsstatene og andre nasjoner. 

Donaukommisjonen har 11 medlemsstater: Bulgaria, Tyskland, Kroatia, Moldova, Østerrike, Romania, Russland, Serbia, Slovakia, Ukraina og Ungarn. Kommisjonen består av en representant fra hvert medlemsland. Den velger blant sine egne en president, en visepresident og en sekretær for en valgperiode på tre år av gangen. Kommisjonen har til disposisjon et sekretariat med spesialister innenfor forskjellige fagområder. Sekretariatet ledes av en generaldirektør. Embetsspråket i Donaukommisjonen er tysk, fransk og russisk.

Donaukommisjonens ansvarsområde går fra Kelheim i Tyskland til Svartehavet. Dette er identisk med den delen av Donau som det er mulig å trafikkere med større skip.

## Historie
Donaukommisjonens forløpere var Den europeiske Donaukommisjonen av 1856 og Den internasjonale Donaukommisjonen av 1921 som begge ble oppløst av Tyskland i 1940.

Donaukommisjonen ble etter forslag fra Sovjetunionen og mot vestmaktenes stemmer, stiftet under konferansen om Donau i Beograd i 1948. Medlemsstatene ble i tillegg til Sovjetunionen, Bulgaria, Ungarn, Romania, Ukraina, Tsjekkoslovakia og Jugoslavia.

Østerrike er medlem av kommisjonen fra 1960 og Tyskland fra 1998, da også tysk ble offisielt språk i kommisjonen i tillegg til fransk og russisk.

Donaukommisjonen er observatør i Den internasjonale kommisjonen for beskyttelse av Donau (ICPDR)

## Eksterne lenker
#
#
#
#
Guvernementet Asyut

**Asyut** (arabisk: اسيوط ) er et guvernement sør i Egypt som dekker en strekning av Nilen. Dets hovedstad er Asyut.

## Kilder
* Governorates of Egypt statoids.com

## Eksterne lenker
*
Vihanti

**Vihanti**  er en tidligere kommune i landskapet Norra Österbotten i Finland. Den grenset til kommunene Haapavesi, Oulainen, Pyhäjoki, Brahestad, Siikajoki og Siikalatva. Kommunen var enspråklig finsk. Vihanti hadde .

Den 1. januar 2013 ble Vihanti kommune slått sammen med Brahestad kommune.

## Vennskapsbyer
*  Märjamaa, Estland

## Referanser
Pyhäjärvi

**Pyhäjärvi** (1993&ndash;95: *Pyhäsalmi*) er en by og kommune i landskapet Norra Österbotten i Finland. Den grenser til kommunene  Haapajärvi, Kiuruvesi, Kärsämäki, Pielavesi, Pihtipudas og Pyhäntä. Kommunen er enspråklig finsk. Pyhäjärvi hadde .

## Administrativ historikk
Kommunens navn var før 1. januar 1969 *Pyhäjärvi Ol* på finsk og *Pyhäjärvi Ul l* på svensk, hvor *Ol* og *Ul l* sto for henholdsvis *Oulun lääni* og *Uleåborgs län*. Dette var for å skille kommunen fra de to andre kommunene med samme navn: *Pyhäjärvi Ul* i Nylands län og *Pyhäjärvi Vi* i Viborgs län. *Pyhäjärvi Vi* havnet på russisk side etter krigen og opphørte dermed å eksistere, og da Pyhäjärvi Ul ble slått sammen med Högfors i 1969 ble presiseringen unødvendig og navnet ble endret til bare Pyhäjärvi. 1. januar 1993 ble kommunenavnet endret til Pyhäsalmi, men ble endret tilbake til Pyhäjärvi 1. januar 1996.

## Referanser
San Pedro (Costa Rica)

**San Pedro** er en by og et distrikt i kantonen Montes de Oca i Costa Rica, og er kantonens administrasjonssentrum. San Pedro hadde 23&nbsp;977 innbyggere i 2011. Distriktets areal er på 4,82 km². San Pedro utgjør den vestligste delen av Montes de Oca, og grenser blant annet til kantonen San José. Sentrum av San Pedro ligger på en høyde av 1&nbsp;205 meter over havet.

Mange av landets viktigste universiteter, som Universidad de Costa Rica og Universidad Latina, holder til her. I sentrum av San Pedro ligger Iglesia de San Pedro og Parque John F. Kennedy. Like ved Universidad de Costa Rica ligger gata Calle de la Amargura, som er kjent for sine mange barer og spisesteder for studenter. San Pedro har flere kjøpesentre, hvorav det mest kjente er Mall San Pedro. Det nest største kjøpesenteret er Outlet Mall, som ligger rett ovafor kirka.

San Pedro omfatter følgende nabolag (*barrios*): Alhambra, Azáleas, Carmiol, Cedral, Dent (delvis), Francisco Peralta (delvis), Fuentes, Granja, Kezia, Lourdes, Monterrey, Nadori, Oriente, Pinto, Prados del Este, Roosevelt, San Gerardo (delvis), Santa Marta, Saprissa, Vargas Araya og Los Yoses.

## Referanser
Fylkesvei 2814

**Fylkesvei 2814 ** går mellom Bjørkeflåta, Nore og Uvdal – Austbygde, Tinn kommune.

Strekningen ble fastlagt 2019, og består av de tidligere fylkesvei 124 (Buskerud) og fylkesvei 755 (Telemark).

## Kommuner og knutepunkter

 Imingfjellet

## Referanser




## Eksterne lenker
* Vegvesenets vegkart 
*
Brahestad

**Brahestad** (finsk: *Raahe*) er en by og kommune i landskapet Norra Österbotten i Finland. Den grenser til kommunene Oulainen, Pyhäjoki, Siikajoki og Vihanti. Kommunen er enspråklig finsk. Brahestad hadde .

Byplanen ble opprinnelig tegnet av landmåler og ingeniør Claes Claesson.

Byen som i 1649 ble anlagt under navnet *Salois*, skiftet senere navn etter grunnleggeren Per Brahe.

__NOTOC__
## Befolkningsutvikling

## Vennskapsbyer
*  Mo i Rana, Norge
*  Skellefteå, Sverige
*  Løgstør, Danmark
*  Tsjerepovets, Russland
*  Košice, Slovakia 
*  Vårgårda, Sverige
*  Kullamaa, Estland

## Bilder

Kastellin Jatinkirkko 20090627.JPG|En megalittisk struktur fra steinalderen 
Raahe Raatihuone 20080710.JPG|Brahestad rådhus
Raahe Church 20120112b.JPG|Brahestad kirke
Raahe church and statue.jpg|Statuen av Per Brahe med Brahestad kirke i bakgrunnen
Keskuskoulu Raahe 2012-01-12.JPG|Brahestad Centralskole
|Brahestad museum
Raahen rautatieasema.jpg|Brahestad jernbanestasjon
FI-Raahe-20140609 183727.jpg|SSAB (Rautaruukki) stålfabrikk
Steel 20090719.jpg|Brahestad godshavn


## Referanser


## Eksterne lenker
* 
* ''Uppslagsverket Finland'', Brahestad
Pyhäntä

**Pyhäntä** er en kommune i landskapet Norra Österbotten i Finland. Den grenser til kommunene  Kajana, Kiuruvesi, Kärsämäki, Pyhäjärvi, Siikalatva og Vieremä. Kommunen er enspråklig finsk. Pyhäntä hadde .

## Referanser
Sport (andre betydninger)

**[[Sport]]** er et engelsk begrep hentet fra gammelfransk desport i betydningen adspredelse eller moro, og viser til lek og fysisk aktivitet.

**Sport** som begrep og navn nyttes i en rekke sammenhenger og kan også referere til:

## Media

### Aviser / tidsskrifter
* Sport var navnet på et norsk tidsskrift som i 1915 ble slått sammen med Norsk Idrætsblad til *Norsk Idrætsblad og Sport*.
* Sport er en spansk (katalansk) avis fra Barcelona. 
* La Gazzetta dello Sport er Italias største dagsavis viet til sport.

### TV-kanaler
* NRK Sport er et merkenavn for sport produsert av sportsavdelingen i NRK, og en av NRKs radiokanaler.
* TV 2 Sport er en norsk TV-kanal som eies av TV 2 og Telenor Broadcast Holding. 
* TV 4 Sport er en svensk TV-kanal som eies av mediekonsernet TV4-Gruppen. 
* Viasat Sport er en TV-kanal som eies av Viasat. 
* Viasat Sport N er en norsk betal-TV-kanal som eies av MTG og NRK. 
* Viasat Sport HD er en TV-kanal som sender i HD (high-definition) og eies av Viasat.

## Butikker
* Anton Sport er en kjede av sportsbutikker som eies av MOBO sportsholding as.
* G-Sport er en kjede av sportsbutikker som inngår i Gresvig-konsernet. 
* Steinindustrien på ''Eide'', Nordmøre, grunnlagt for over 100 år siden, i 1904. 

## Sportsklubber
* Sport Club do Recife, en brasiliansk fotballklubb fra Recife i delstaten Pernambuco. 
* Sport Club Internacional, en brasiliansk fotballklubb fra byen Porto Alegre i delstaten Rio Grande do Sul.

## Annet
* E-sport er videospill i en formalisert form for konkurranse eller prestasjonsutøvelse.
* Norrøna Sport AS er en norsk ryggsekk- og klesprodusent. 
* Range Rover Sport er en bilmodell fra britiske Land Rover.
* Sport Lunch er en svenskprodusert sjokolade, fra selskapet Cloetta Fazer Sverige.

## Sporten
**Sporten** er bestemt form av substantivet en sport, men nyttes i en rekke sammenhenger og kan også referere til:

* Slang for den lokale sportsbutikken.
* Slang for NRKs sportssendinger på søndagskvelden, Sportsrevyen.

* *[[(Sporten): en idéhistorisk studie]]*, en bok av Rune Slagstad fra 2008, utgitt på Pax forlag, ISBN 978-82-530-3095-1
Alex Albrecht

**Alexander Jennings Albrecht** (født 14. august 1976 i Vienna i Virginia i USA) er en amerikansk TV-kjendis, skuespiller og podkaster som bor i Hollywood i California. Han er best kjent for sin tidligere jobb i TechTV-serien The Screen Savers og sin ukuelige podkast Diggnation og The Totally Rad Show. 15. juli 2008 startet han en ny podcast og nettsted ved navn Project Lore som i sin helhet er dedikert til World of Warcraft.

## Eksterne lenker
*
John Ole Askedal

**John Ole Askedal** (født 1942) er en norsk filolog. Han er professor emeritus ved Universitetet i Oslo og var inntil sommeren 2012 professor i tysk språkvitenskap. 

Askedal gjennomførte Forsvarets russiskkurs og er senere utdannet cand.philol. ved Universitetet i Oslo (UiO) i 1969 med filosofi grunnfag, nordisk mellomfag, russisk mellomfag og tysk hovedfag. Han var universitetslektor ved Universitetet i Trondheim 1970–1975, og ble ansatt ved Universitetet i Oslo i 1976, hvor han ble dosent i 1976 og professor i tysk språkvitenskap i 1986. Han har vært bestyrer for Germanistisk institutt og leder av Nasjonalt fagråd for tysk. Han har publisert rundt 500 vitenskapelige og andre faglige arbeider, særlig om tysk, germansk og nordisk språk og litteratur.

I perioden 1995–2004 var han redaktør av Norsk Lingvistisk Tidsskrift.

Han er medlem av Det Norske Akademi for Språk og Litteratur (fra 1994), hvor han i perioden 1996–2010 var visepreses og fra 2021 er preses. Han har også vært medlem av Norsk språkråd i ti år fra 1996. 

Askedal er medlem av Det Norske Videnskaps-Akademi (fra 1990), Det Kongelige Norske Videnskabers Selskab (fra 2007), og Agder Vitenskapsakademi (fra 2013). 

## Referanser


## Eksterne lenker
* John Ole Askedal – Store norske leksikon
Personekvivalent

**Personekvivalent** eller **personenhet** er et uttrykk fra kommunalteknikk, og er et uttrykk for kapasitet og belastning i vannforsyning, kloakkanlegg og avløpsrensing.

*Personekvivalent, pe:* Den mengde organisk stoff som brytes ned biologisk med et biokjemisk oksygenforbruk målt over fem døgn, BOF5 , på 60 g oksygen per døgn. Forurensningsforskriften

Personer har en del av sitt forbruk av vann og sitt bidrag av avløp der de bor, og en del på jobb eller skole. Derfor regnes en beboer som 0,8 pe, mens en arbeidsplass eller elev regnes som 0,2 pe.

Meierier, slakterier og andre virksomheter bidrar også med organisk stoff. Det samme gjør jord. Personekvivalent er derfor ikke det samme som person. Organisk stoff kan sedimentere i avløpsledninger for så å spyles ut når det regner. Mengden organisk stoff i avløpet varierer derfor.

For å beregne hvor mange personer som er knyttet til et avløpsanlegg, kan man regne at hver person bidrar med 1,6 gram totalt fosfor, tot P, pr døgn. Fosfor fra mennesker er i større grad enn organisk stoff løst, slik at mengden ikke varierer så mye med nedbør. Nitrogen (12 g pr. person og døgn) og koksalt (10 gram pr. person og døgn) kan også med forbehold brukes i slik beregning.

Vannforbruk i husholdninger beregnes til 130–180 liter per persondøgn; 

Avløpsrør og kummer er ikke så tette som man kunne ønske. I tillegg kommer en del feilkoblinger. Derfor er det vanlig at mengden avløpsvann er dobbelt så stor som vannforbruket skulle tilsi.

Også forbruk innenfor landbruk og industri kan omregnes til personekvivalenter.

## Se også
* Biologisk oksygenforbruk
## Referanser
Port Vell

**Port Vell** (katalansk for «Den gamle havna») er ei havn i Barcelona. Den ble anlagt under byfornyingsprosjektet i forkant av De olympiske leker i 1992. Før dette var området nedslitt og fullt av tomme varehus, jernbanespor og fabrikker.

Port Vell er i dag et viktig område i byen, og er populær blant turister. Langs med havna går gata Passeig de Colom, og nede ved vannet er det en havnepromenade. La Rambla ender opp nede ved Port Vell, og som en forlengelse av denne gata går brua Rambla del Mar ut til kjøpe- og underholdningssenteret Maremàgnum, som blant annet inneholder en IMAX-kino, en rekke barer og restauranter og Akvariet i Barcelona.
Superfinalen

:*For tilsvarende kamp som arrangeres fra 2017, se «[[Mesterfinalen]]»*

**Superfinalen** var en årlig veldedighets- og prestisjekamp mellom vinneren av Tippeligaen og Cupmestrene fra året før. Kampen ble spilt én uke før Tippeligaen startet. Turneringen var inspirert av den engelske turneringen FA Community Shield.

## Historie
### 2009
Turneringen ble i 2009 innført som et pilotprosjekt av Norges Fotballforbund i samarbeid med Norsk Toppfotball, TV2 og UNICEF i 2009, på initiativ fra Stabæk og UNICEF. I den første superfinalen i 2009 tok Stabæk i mot Vålerenga i den første offisielle kampen på Stabæks hjemmebane Telenor Arena. Stabæk vant denne kampen 3-1.

### 2010
Turneringen ble videreført i 2010 med finale mellom cupmester Aalesund og serievinner Rosenborg. Superfinalen ble spilt søndag 7. mars 2010 kl. 19.00 på Color Line Stadion, som Rosenborg vant 3-1.

### 2011
I 2011 uttalte administrerende direktør Niels Røine i Norsk Toppfotball til Drammens Tidene at NFF og NTF ikke ville arrangere en offisiell superfinale i 2011 mellom Rosenborg og Strømsgodset. Røine holdt dørene oppe for at klubbene kunne arrangere kampen selv, men det ble ikke gjort.

## Superfinalevinnere i fotball (2009&ndash;2010)

## Referanser


## Eksterne lenker
*
Svenska Akademiens Finlandspris

**Svenska Akademiens Finlandspris** er en litteratur- og kulturpris på  kroner (2007). Prisen ble innstiftet av Svenska Akademien i 1966 og tildeles for betydningsfull innsats innen Finlands finlandssvenske kulturliv.

## Liste over prismottagere
* 1966 Hagar Olsson
* 1967 Rabbe Enckell
* 1968 Georg Henrik von Wright
* 1969 Tito Colliander
* 1970 Solveig von Schoultz
* 1971 Bo Carpelan
* 1972 Tove Jansson
* 1973 Rabbe Enckell
* 1974 Olof Enckell
* 1975 Erik Ekelund
* 1976 Christer Kihlman
* 1977 Olav Ahlbäck
* 1978 Johannes Salminen
* 1979 Erik Tawaststjerna
* 1980 Lars Huldén
* 1981 Göran Schildt
* 1982 Oscar Nikula
* 1983 Erik Stenius
* 1984 Carl-Eric Thors
* 1985 Erik Allardt
* 1986 Torsten Steinby
* 1987 Kai Laitinen
* 1988 Claes Andersson
* 1989 Matti Klinge
* 1990 Ulla-Lena Lundberg
* 1991 Johan Wrede
* 1992 Tua Forsström
* 1993 Jan-Magnus Jansson
* 1994 Max Engman
* 1995 Clas Zilliacus
* 1996 Valdemar Nyman     
* 1997 Kari Tarkiainen
* 1998 Mikael Enckell
* 1999 Ralf Långbacka
* 2000 Finsk Tidskrift
* 2001 Thomas Warburton
* 2002 Märta Tikkanen
* 2003 Tuva Korsström
* 2004 Jörn Donner
* 2005 Peter Sandelin
* 2006 Rainer Knapas
* 2007 Henrik Meinander
* 2008 Christer Kihlman
* 2009 Nils Erik Forsgård
* 2010 Ann Sandelin
St. Johanneslogen Edda

**St. Johanneslogen Edda** er en frimurerlosje i Den Islandske Frimurerorden (St. Johannesloge nr 1) som ble innviet den 6. januar 1919 i Reykjavík. Losjen er den første som ble opprettet på Island. Dens motto er IN CORDE ET ANIMO UNUM.

Den eldste kjente aktivitet blant frimurere på Island, fant sted i form av en sammenkomst den 24. juni 1900. I 1902 ble det deretter avholdt et møte mellom to norske og to tyske frimurere, på et avsidesliggende sted på Island.

De første frimurere på Island var Thordur Skulason Thorlacius, som i 1817 ble innviet i St. Johanneslogen Zorobabel og Fredrik til det Kronede Haap i København. Den andre var Dr. Grimur Thorgrimsson Thomsen, som ble innviet i samme losje i 1817. 

Den 21. februar 1906 ble bankdirektøren Ludvig Emil Kaaber innviet i Zorobabel, og den 15. november samme år var han en av syv frimurere som møttes i Reykjavik for å diskutere opprettelsen av en frimurergruppe. Den 15. november 1913 ble den opprettet med tillatelse fra Den Danske Frimurerorden under navnet «Edda». Den 6. januar 1916 ble den opphøyd til broderforening, og den 6. januar 1919 ble den opphøyd til selvstendig losje med  Ludvig Emil Kaaber som første Ordførende Mester.
Barcelonas bystyre

Barcelona kommune er en av de fire offentlige administrasjonene med politisk innflytelse i Barcelona. Bystyret har sin opprinnelse i De hundres råd, som ble oppløst i 1714. Siden 1979 har politikerne i bystyret blitt valgt av byens innbyggere hvert fjerde år. Det holder til i rådhuset ved Plaça de Sant Jaume i Barri Gòtic, rett ovenfor bygninga til Katalonias regjering, Palau de la Generalitat de Catalunya.

Kommunens oppgaver er å administrere de fleste av byens offentlige tjenester, som byplanlegging, transport, avgifter, sikkerhet, barnehager, biblioteker og lignende.

Den nåværende ordføreren er Xavier Trias, som representerer Katalonias sosialistparti.

## Se også
*Liste over Barcelonas ordførere

## Eksterne lenker
*
Barcelonas provinsting

**Barcelonas provinsting** er et offentlig organ som utøver teknisk, økonomisk og teknologisk støtte til de 311 kommunene i provinsen Barcelona. Det har også ansvaret for enkelte av de offentlige tjenestene i selve byen. Tinget ble oppretta i 1836 som en følge av at Spania ble delt inn i provinser.

Tinget holder til i Rambla de Catalunya 126 i Barcelona, i bygninga Casa Serra, som er tegna av Josep Puig i Cadafalch.

## Eksterne lenker
*
Nesøya (Rødøy og Lurøy)

**Nesøya** er en øy i kommunene Lurøy og Rødøy i Nordland. Polarsirkelen krysser den sørlige delen av øya. Øya har et areal på 14,5 km² og 126 innbyggere (2016). Nesøya har to fjell, Nord- og Sørfjellet.  Toppen av Nordfjellet er det høyeste punktet på øya, 253 meter over havet.

Øya er delt mellom kommunene Rødøy og Lurøy, og har to matrikkelgårder, gårdsnummer 1 i Rødøy, Nordnesøy, og gårdsnummer 51 i Lurøy, Sørnesøy. 

Det er bilferge fra Nordnesøya til Tonnes via Seløy.

Nesøya har én skole med totalt 11 elever og har full barnehage med 9 barnehagebarn.

Bessværgrunna ligger nord for øya utenfor Svinøya og er et fiskeparadis for stortorsk og sei. Nesøyfjorden ligger på østsiden av øya med Hestmannøy på den andre siden. I vest ligger Trænfjorden med Træna enda lenger vest.

På den sørlige del av øya, Sørnesøya, er det registrert flere arkeologiske kulturminner. Dette er gravfelt fra jernalderen.   

## Referanser
Rainiaimassakren

**Rainiaimassakren** (litauisk: *Rainių žudynės*) var en massakre på mellom 70 og 80 litauiske politiske fanger som ble gjennomført av Den røde armé og NKVD, Sovjetunionens politiske politi, mellom 24. og 25. juni 1941 i en skog nær Telšiai. 

Det var en av en rekke lignende massakrer gjennomført av sovjetrusserne i det okkuperte Litauen. Mange tusen ble drept i disse massakrene. Rainiaimassakren var ikke den mest omfattende av massakrene, men er en av de best kjente, særlig på grunn av den ekstreme brutaliteten og torturen ofrene ble utsatt for fra russerne. Ofrene var utsatt for så grov tortur at bare 27 ofre kunne identifiseres da massegravene ble funnet av tyske styrker tre dager senere. Lignende grusomheter ble også begått andre steder, i Tartu-massakren drepte russerne nesten 250 mennesker.

De fleste gjenlevende ansvarlige for massakren som fremdeles oppholdt seg i Litauen rømte til Russland eller Israel (flere av dem var jøder) etter Sovjetunionens sammenbrudd. Både Russland og Israel har nektet å utlevere dem. En av de hovedansvarlige, Nachman Dushanski, bodde i Israel frem til sin død i 2008. En annen, Pjotr Raslan, som var sjef for NKVD i Telsiai, ble i 2001 dømt til livsvarig fengsel for folkemord av en litauisk domstol, men han er fortsatt på frifot og beskyttes av russiske myndigheter.

## Tortur
De russiske soldatene hadde revet ut tunger, skåret over ører, dratt ut fingernegler, utsatt fangene for branntortur, helt etsende syre over dem, vippet ut øyne med kniv. Flere fanger var skalpert, andre hadde fått kjønnsorganene skåret over og puttet i munnen. Videre hadde fanger blitt flådd, og huden var brukt som belte for å binde hendende deres. Legeundersøkelser viste at fangene hadde vært i live mens de hadde blitt utsatt for torturen.

## Eksterne lenker
* Dagbladet: Her er det ukjente Holocaust
Statsrådsprotokoll

**Statsrådsprotokollen** er permer hvor vedtak som Kongen i statsråd gjør settes inn. Dokumentene undertegnes av Kongen, statsministeren og sekretæren.
Øyulv Gran

**Øyulv Gran** (født høsten 1902 i Vålerenga, Oslo, død 1972) var en norsk populærforfatter. Han skrev under psevdonymene ØG, Øivind/Øyvind Grundt, Brynjulf Bagge (en enkelt gang), Ottar Karlsrud og Alf Rakstad. I Sverige anvendte han psevdonymet Stein Winge

Allerede tretten år gammel fikk han publisert noen historier i Tyrihans. Hans første kriminalfortelling var antaglig den lille føljetongen *[[Mysteriet i stenbruddet]]*, som fantes i spalten *Vore barn* i Norske hjem i desember 1918. Her blir leserne kjent med detektiv Harald Ask fra Kristiania og hans assistent Knut Sundt.

I 1923 startet han på farmasøytutdannelse og jobbet i fem år på apotek til han ble arbeidsløs. Han kunne derfor konsentrere seg mer om skrivingen.

Hans navn fantes i alle slags skrifter, fra Detektiv-Magasinet, Romantikk, Øvre Smaalenenes Avis til Krigsropet, i aviser, ukeblader samt julehefter. I 1956 anslo man at hans fortelliger var solgt i fem millioner eksemplarer i Sverige. For Norges del kan man legge til et par millioner.

I sine fortellinger for Detektiv-magasinet la Gran et lag av Edgar Wallace og stumfilmmelodrama på arven fra Stein Riverton, med velorganiserte forbryterbander ledet av maskerte kriminelle genier. Hans språk er høydramatisk, klisjémettet og uten gnist av originalitet eller selvironi;det virker i hovedsak satt sammen av kolportasjelitteraturens mest oppstyltede og forslitte vendinger.

Gran skev flere fortellinger om Knut Gribb.

Han utgav også to bøker på Forlagshuset: *Redselen i det gamle hus* (Nøkkelbok nr. 33 i 1942 med Harald Ask) og *I død manns sko* under psevdonymet Brynjuf Bagge (Nøkkelbok nr. 34 i 1942 med Paul Hodne).

Sommeren 1943&ndash;våren 1945 var han redaktør i det da nazifiserte *Kommunen og vi*, som er organet for Kommunale kontorfunksjoners forening.

Sammenlagt skrev han 74 fortellinger for det svenske Alibi-Magasinet i årene 1946&ndash;1956.

## Referanser
Christian Engström

**Christian Engström** (født 1960) er en svensk aktivist og politiker. Han var nestleder i Piratpartiet 2008–2009, og er spesielt kjent for sitt arbeid mot programvarepatenter. Engström var Piratpartiets førstekandidat i Europaparlamentsvalget i 2009, og ble innvalgt for perioden 2009–2014 etter at partiet hadde fått syv prosent av stemmene. Han stilte til gjenvalg ved Europaparlamentsvalget i 2014, men da fikk Piratpartiet ikke inn noen i Europaparlamentet.

Engström er utdannet i matematikk og informatikk fra Stockholms universitet, der han gikk ut i 1983. Etter studiene begynte han å arbeide som Fortran-programmerer i selskapet Skriptor, og i 1991 hadde han avansert til stillingen som viseadministrerende direktør. Engström fortsatte i Skriptor frem til 2001, da han startet sitt eget selskap Glindra.

Fra slutten av 1980-årene ble Engström aktiv i Folkpartiet, der han blant annet deltok i lokalpolitikken i Bromma. Han gikk ut av Folkpartiet etter at Piratpartiet (PP) ble stiftet på nyåret 2006, og ble PPs femtekandidat i Riksdagsvalget i Sverige 2006. I valget til Europaparlamentet i 2009 var han Piratpartiets førstekandidat, og fikk plass i parlamentet etter at partiet fikk syv prosent av stemmene.

Engström har også vært aktiv i Foundation for a Free Information Infrastructure (FFII), en organisasjon som arbeider for en fri og åpen informasjonsinfrastruktur. Han var også med på å stifte en svensk avdeling av FFII, der han en periode var nestleder. Gjennom arbeidet i FFII har Engström deltatt aktivt i arbeidet mot innføring av programvarepatenter i EU, en kamp som førte til at EU-parlamentet avviste det foreslåtte direktivet om programvarepatenter (2002/0047/COD) i 2005 med 648 mot 18 stemmer.

Engström er gift og har ett barn (f. 2000).

## Referanser


 


## Eksterne lenker
* 
* 
* 
* «Pirater sikter mot EU-parlamentet» i *Aftenposten*
John Korsell

**John Korsell** (født 4. august 1893 i Kristiania, død 24. desember 1972) var en norsk populærforfatter. Hans foreldre var svenske innvandrere og faren var skredder. Korsell skrev under psevdonymene John Stark, Ørnulf Bjerke, Styrk Vangen, Omar Storm. Til sin første Knut Gribb-fortelling anvendte han psevdonymet John Louis.

Han hadde ingen utdannelse ut over folkeskolen. I 1911 reiste han til Vestlandet som agent for en dampvattfabrikk, og ble værende der i syv år. Han ble en kjempende sosialist. I 1915 ble han avskjediget fra *Cyaniden* i Odda, ettersom han organiserte arbeiderne der. Deretter arbeidet han som anleggsarbeider. Korsell skrev blant annet en bok om rallare. Etter å ha arbeidet noen år som forsikringsinspektør for Brage og som fullmektig hos sin byfogdbror i Ålesund, bosatte han seg på Torshov i 1930.

Han ble annonseakvisitør for *[[Kooperatøren]]* og forskjellige fagforeningsblader. Det var i disse tidsskriftene han begynte som forfatter. Han solgte dessuten noveller til *[[Arbeidermagasinet]]*, delvis om rallare og by-originaler han kjente fra sin ferd, men også om en detektiv som behandlet kriminalgåter som sjakkproblemer.

Han laget også kryssord og små oppfinnelser, blant annet et system til å rulle sammen tannkremtuber.

Korsell var idérik som få og intrigene ikke sjelden bra konstruert; han kjente til kriminalteknikk og visste hvordan politiet arbeider i virkeligheten, og det gir hans historier en vederheftighet som en savner hos de fleste Gribb-forfattere – hos ham er helten en kriminalbetjent som tar trikken og arbeider grundig og traust, slik hans kolleger på nr. 19 faktisk gjorde.

Korsells siste fortelling om Knut Gribb kom i 1956.

## Referanser
Vedder

**Vedder** kan vise til:

*Vedder (krigsskip) – en type krigsskip fra midten av 1800-tallet
*Eddie Vedder – vokalist i rockebandet Pearl Jam
*Engelsk vedder – en kaninrase
Francis Thomas Gregory

**Francis Thomas Gregory** (født 19. oktober 1821 i Farnsfield i Nottinghamshire i England, død 24. oktober 1888 i Toowoomba) var en engelskfødt australsk oppdagelsesreisende og politiker. 

## Liv og virke
Francis Thomas Gregory var lillebror til oppdageren Augustus Gregory. Francis Gregory flyttet til Vest-Australia i 1829. Han startet som aspirant i det offentlige i 1841, ble assistent i 1847 og sjefslandmåler i 1849.

Sammen med sine to brødre utforsket Gregory landet nord for Perth i 1846. I 1857 utforsket han Upper Murchison River, og i 1858 landet lenger nord og øst. Han besøkte London i 1860 og fikk der ansvaret for en ekspedisjon som skulle utforske nordvest- kysten av Australia. Gregory forlot Fremantle den 23. april 1861. Fire dager senere, ved Champion Bay fikk han følge av tre frivillige. Totalt var de ni i følget som gikk i land med sine hester nær Roebourne den 24. mai. De fulgte Fortescue River i flere dager og dro mot sørvest der de møtte Hardey River. 25. juni startet de på returen og nådde kysten 19. juli. 10 dager senere, den 29. juli la de ut på en ny reise nord for den tidligere ruten. Da de returnerte den 17. oktober hadde de oppdaget rikt beiteland. Ved retur til Perth den 9. november anslo Gregory at området besto av mellom 8000 og 12000 km² med godt beiteland. Han var også en av de første som ble oppmerksom på industrimulighetene som lå i utnyttelsen av perlemusling.

I 1862 flyttet Gregory til Queensland og var i noen år bestyrer for krongodset og medlem i den lokale lovgivende forsamling fra 1874. Han døde ved Toowoomba den 24. oktober 1888. Han ble for sin innsats som oppdager tildelt gullmedalje av Royal Geographical Society i 1863.

## Referanser


## Kilder
* D. B. Waterson, 'Gregory, Francis Thomas (Frank) (1821 – 1888)', Australian Dictionary of Biography, Bind 4, Melbourne University Press, 1972, s 293-295. 
* Australian Dictionary of Biography 

## Eksterne lenker
*
Pjotr Raslan

**Pjotr Raslan** (russisk: Пётр Раслан, litauisk: *Petras Raslanas*, født 25. mars 1914 i Riga i keiserdømmet Russland, død 2002) er en litauisk-russisk kommunist som under andre verdenskrig var sjef for NKVD i Telsiai og en av de ansvarlige for Rainiai-massakren, der en rekke litauiske politiske fanger ble utsatt for ekstrem tortur og myrdet. Raslan mottok senere medaljer og hadde høye stillinger i Sovjetunionen. 

Pjotr Raslan ble født i en litauisk familie i Riga, men familien flyttet tidlig til Litauen. 

Han ble i 1938 dømt til fem års fengsel for revolusjonær aktivitet av litauiske myndigheter. I 1992, like etter Sovjetunionens oppløsning, skilte han seg fra sin kone og flyttet til Russland. 

I 2001 ble han dømt til livsvarig fengsel in absentia for folkemord av en litauisk domstol. Russland nektet å utlevere ham. Raslan døde året etter, 87 år gammel.

## Referanser
Knut Gribbs filmografi

**[[Knut Gribb]]s filmografi**. Knut Georg Gribb er en fiktiv detektiv fra Oslo, først beskrevet av forfatteren Sven Elvestad under pseudonymet Kristian F. Biller i 1908. Over hundre år senere er politifullmektig Knut Gribb fremdeles i tjeneste. Hans mange saker er dokumentert først og fremst i magasinet Lys og Skygge (1908–10), Detektiv-Magasinet (1928–66), Bladkompaniets romanserie Knut Gribb (1971–2004) og NRK Radioteaterets hørespillserie Knut Gribbs bedrifter (1998–2010). Episoder fra hans liv er imidlertid også nedtegnet i et stort antall andre norske og svenske magasiner, ukeblader og bøker.

## Filmer

## Referanser
Rasmus Fleischer

**Rasmus Fleischer** (født 19. april 1978 i Halmstad) er en svensk historiker, skribent og samfunnsdebattant. Han er mest kjent som talsmann for organisasjonen Piratbyrån.

Fleischer er opprinnelig utdannet fra Kungliga Musikhögskolan, men gikk senere over til å studere historie. I 2005 tok han cand.mag.-graden (*magisterexamen* på svensk) ved Södertörns högskola med oppgaven *Populism och apokalyps – Det politiska innehållet i samtida konspirationsteorier*. Pr. 2009 arbeider Fleischer med en doktorgrad i samtidshistorie samme sted.

Fleischer er sterkt deltagende i den svenske debatten om fildeling og opphavsrett, og var med på å stifte organisasjonen Piratbyrån i 2003. Han er en aktiv blogger, og bloggen *Copyriot* har blitt beskrevet som den «i særklasse mest innflytelsesrike blant de debattanter som kraftig vil forminske opphavsretten». Fleischers innflytelse er så stor at han ble kåret til svensk IT-bransjes syvende mektigste mann i 2006. 

Fleischer har også arbeidet som frilansjournalist, og har vært aktiv i ukesavisen *[[Arbetaren]]* og i andre aviser og tidsskrifter. I 2009 gav han ut *[[Det postdigitala manifestet]]* på Ink Bokförlag.

## Referanser


## Eksterne lenker
* 
* Fleischers blogg ''Copyriot''
* Rasmusfleischer.se
The 404

***The 404*** er en daglig amerikansk Podkast fra medieselskapet CNET. Showets programledere er Jeff Bakalar, Wilson Tang og Justin Yu.
Podkasten kommer ut mandag til fredag. Programmet handler om musikk, filmer, spill og alt populært som bruker teknologi. Per 17. mars har de produsert 300 episoder som varer i gjennomsnittet en halv time.

## Referanser


## Eksterne lenker
* 
* 
* Podkaster hos CNET
Castor

**Castor** er den nest lyssterkeste stjernen i stjernebildet Tvillingene. Sammen med Pollux gir Castor navn til dette stjernebildet. 
I 1719 ble det oppdaget at Castor er en dobbeltstjerne, med en omløpstid for systemet på 350 år. Senere har det blitt slått fast at Castor egentlig er et system med 3 dobbelstjerner; Castor A, Castor B og Castor C. Dette betyr at Castor-systemet består av 6 stjerner som går i komplekse baner rundt et felles gravitasjonssenter. Avstanden fra jorden er 52 lysår eller 15,27 parsec

## Kilder
*Earthsky.org: Castor is 6 stars in one (av Larry Sessions, publisert 17. februar 2017) Besøkt 12.oktober 2017

## Eksterne lenker
* 
*
Buzz Out Loud

***Buzz Out Loud*** er en daglig podkast fra det amerikanske medieselskapet CNET. Showets programledere er Tom Merritt, Natali Del Conte og Jason Howell.
Podkastene kommer ut mandag til fredag. Programmene handler om musikk, filmer, spill og populærteknologi. De har hovedfokus på teknologinyheter. *Buzz Out Loud* har nå produsert over  podcastepisoder. Ordtaket deres er «Podkast of indeterminate length» som betyr «Podkast med ubestemt lengde». Den daglige podkasten har ulike gjester og tar imot telefoner og e-post fra lytterne.

## Referanser


## Eksterne lenker
* 
* 
* Podkaster hos CNET
Babyshop

**Babyshop** er en norsk butikkjede for barneutstyr. Firmaet ble etablert som AS i 1992, men eksisterte før den tid som en avdeling av Sportshuset og som barnevognsforretning.

Kjeden består av ti butikker fordelt på Oslo-området samt Stavanger, Fredrikstad og Trondheim. Kjeden omsetter for rundt 150 millioner i året. På kjedens nettside finnes også en nettbutikk.

Kjeden var tidligere en del av Sportshuset, men ble i sommer 2007 splittet opp i to separate selskaper. Kjeden eies i dag av Floberg-familien som deltar aktivt i den daglige drift av kjeden.

Butikken selger barnevogner, triller, bilseter, barneklær, barnesenger og annet barneutstyr.

## Historie
### 1964 &ndash; Babyavdelingen blir født

Baby Shop AS begynte som en avdeling av Sportshuset som den gang het Rabattbutikken Sportshuset.

Terje Floberg forteller
:*En septemberdag vi arbeidet i sportsbutikken  i Ullevålsveien hvor jeg var ansvarlig, kom det en stor forsendelse pr. båt fra Stavanger og videre med bil opp til butikken. Vi våget ikke annet enn å ta imot varene. Det viste seg å være barnevogner. Nilsen og Leithe (eiere av sportsbutikken) var på innkjøpstur og hadde ikke fått varslet oss om leveransen. Vi ble svært så overrasket, for ingen hadde opplyst oss om denne nye varegruppen. Det var et impulskjøp. En ideen var god, for straks vi stilte varene ut i vinduet mot gaten, kom de nybakte mødre innom fra kvinneklinikken på Rikshospitalet og var svært så interessert*. 

### Etablering starter
Babyavdelingen begynte med en relativ trang tilværelse i annen etasje i Ullevålsveien 11. Ettersom Sportshuset hadde vært en stor kunde når det gjaldt mopeder av Maskinhusket i Stavanger, skulle man nå forsøke med Svithun barnevogner. Kirsten Opstad var en trofast og flittig medhjelper helt fra starten av, og butikken fikk snart et godt renommé.

Da kolonialbutikken over gaten nedla driften i 1968, ble barnevognene flyttet dit, og utvalget ble økt vesentlig.

### Eget aksjeselskap
I 1992 ble Babyshop as etablert og det ble åpnet ny butikk på Ryen. Trude Baarlid tok over styring av butikken og ny kapital ble stilt til rådighet for det nye aksjeselskapet. Året etter ble det fra 1. mars 1993 leiet helt nye lokaler i Solheimveien 28 for en ny og uavhengig Baby Shop-forretning på 700 kvadratmeter. I Nesbruveien 33 ble den gamle barneutstyrsforretningen modernisert, pusset opp og overtatt av det nye selskapet. Også her ble det en salgsflate på over 700 kvadratmenter. 28. september 1995 fikk så Baby Shop as egen butikk i sitt første shoppingsenter Ski Storsenter.

## Eksterne lenker
* Babyshop Offisiell hjemmeside og nettbutikk
Tana French

**Tana French** (født 1973) er en amerikansk-irsk forfatter.

French ble født i Vermont og vokste opp i USA, Malawi, Italia og Irland. Siden 1990 har hun bodd i Irland, hvor hun er utdannet skuespiller ved Trinity College i Dublin, og har arbeidet som skuespiller i teater og film. I 2007 debuterte hun med den bestselgende thrilleren *In the Woods*, som ble hedret med Mystery Writers of Americas Edgar-pris for beste debutroman 2008 og en rekke andre internasjonale priser.

## Bibliografi
* *In the Woods* (2007)
* *The Likeness* (2008)
* *Faithful Place* (2010)
* *Broken Harbour* (2012)
* *The Secret Place* (2014)
* *The Tresspasser* (2016)
* *The Witch Elm* (2018)
* *The Searcher* (2020)

### Oversettelser til norsk

## Priser og utmerkelser
* Edgar Award for Best First Novel 2008, for *In The Woods*
* Barry Award for Best First Novel 2008, for *In the Woods*
* Macavity Award for Best First Mystery Novel 2008, for *In the Woods
* [[The Anthony Awards|Anthony Award for Best First Novel]] [[2008]], for *In the Woods*
* Irish Book Awards: Newcomer Of the Year [[2008]]

== Referanser ==
<references/>

== Eksterne lenker ==
* 
* 
*  [https://web.archive.org/web/20090101002725/http://us.penguingroup.com/static/rguides/us/in_the_woods.html Penguin.com Omtale av *In the Woods'' inkludert intervju med French]
*  Fantasticfiction: Tana French
Biologisk oksygenforbruk

**BOF** (biologisk oksygenforbruk) er en laboratorisk metode for å måle biologisk oksygenforbruk i spillvann.
Prøvene heter enten BOF7, eller BOF5. Dette betyr at man måler oksygenforbruket i perioder på enten 7 døgn (BOF7) eller 5 døgn BOF5).

Et avløpsanlegg med spillvann fra et slakteri eller en matproduksjon har et betydelig høyere BOF-resultat enn avløpsanlegg med eneboliger tilknyttet.
BOF-resultatene benyttes blant annet også til beregning av antall Personekvivalent (pe).
Terje Tønnesen

**Terje Tønnesen** (født 27. februar 1955 i Oslo) er en norsk fiolinist og konsertmester.

Etter debut i Oslo (1972) studerte han et år på Østlandets Musikkonservatorium med filharmonikeren Kaare Sæther som hadde vært hans fiolinlærer i åtte år. Deretter studerte han hos professor Max Rostal (1905-1991) ved Bern musikkonservatorium i Sveits i fem år. Fra 1977 til 2021 var han konsertmester og kunstnerisk leder for Det Norske Kammerorkester, i flere år i samarbeid med Iona Brown. Han var 1. konsertmester i Oslo Filharmoniske Orkester fra 1983 til 2020 og er hedersmester i det svenske Camerata Roman og Camerata Nordica (1997–2016).

Internasjonalt har han samarbeidet med storheter som Mstislav Rostropovitsj (bl.a. i Frankrike 1983), Maurice André og James Galway. I andre sjangere nevnes solist i komposisjonen *Jubilee* til Kongsberg Jazzfestival (1994), samt bidrag til utgivelser med jazzgitaristen Terje Rypdal.

Som komponist har han bidratt til flere oppsetninger ved Det Norske Teater.

Tønnesen ble i 2015 utnevnt til ridder av 1. klasse av St. Olavs orden.

## Utgivelser
* *Attack!* (Victoria, 1994).  Med Helge Iberg på piano, Alfred Janson trekkspill, Aage Kvalbein cello og Paolo Vinaccia perkusjon.  Musikk av George Gershwin, Cole Porter, Thad Jones og Kurt Weill
* *Grieg, complete violin sonatas* (Simax, 2001).  Med Einar Henning Smebye
* *Musikk av [[Sigurd Lie]]* (2L, 2004).  Med Kristiansand Symfoniorkester.
## Utmerkelser
* Griegprisen 1979 for sin fremføring av Bachs *Chaconne* under Festspillene i Bergen
* Musikkritikerprisen 1979/80
* Oslo bys kulturpris 2002
* Årets utøver 2007, utkåret av Norsk Komponistforening
## Referanser
Norges Tyrkiske Ungdomsforening

**Norges Tyrkiske Ungdomsforening** (Norvec Türk Gencleri Dernegi, NTGD) er en partipolitisk uavhengig og religionsnøytral aktivitet- og interesseorganisasjon av og for ungdom med en interesse for Tyrkia og tyrkisk kultur. Norges Tyrkiske Ungdomsforening ble grunnlagt 15. januar 2001 og har lokallag i Oslo, Drammen, Stavanger, Bergen og Lillestrøm.

## Tildelte priser
*Innvandrerprisen 2005 – for særlig voksenengasjement overfor barn og ungdom
*Unni og Jon Dørsjøs minnepris for 2008

## Litteratur
*Rogstad, Jon: «Towards a Success Story? Turkish Immigrant Organizations in Norway» Institutt for samfunnsforskning

## Referanser


## Eksterne lenker
* Norges Tyrkiske Ungdomsforening
Camerata Nordica

**Camerata Nordica**
(etablert 1974 i Kalmar)
er et prisbelønt og plateutgivende dirigentfritt (*camerata*) kammerorkester, tidligere kjent som **Camerata Roman** og **Camerata Sweden**.

Det ledes av norske Terje Tønnesen (tilkom 1997) og kyprioten nLevon Chilingirian.  Orkesteret turnerer verden rundt, ofte i offisielle sammenhenger, og har gitt ut fjorten plater i perioden siden 1993.

## Referanser
Pollux

**Pollux** er den klareste stjernen i stjernebildet Tvillingene. Sammen med Castor er den en av de to klareste stjernen i dette stjernebildet. Pollux er en oransje kjempestjerne med en radius = 8.8 solas radius. Avstanden fra sola er 34 lysår eller 10.3 parsec.
Monitor Norge

***Monitor*** er et norsk fag- og bransjeblad for profesjonelle lyd- og bildeprodusenter og distributører i audiovisuelle medier: film, fjernsyn, radio, lyd- og bildestudioer, video og multimedia.

*Monitor* er det klart største fagblad i Norge for profesjonelle mediefolk, og det eneste som er uavhengig av organisasjoner og særinteresser. Bladet er basert på kritisk fagjournalistikk; med nyheter om multimedia, kreativitet, mennesker og teknikk i AV-bransjen, og artikler om kamera, lys, lyd og redigering.

Ansvarlig redaktør er Geir Bergersen. *Monitor* utkommer fem ganger årlig i et opplag på 6&nbsp;000 eksemplarer.

*Monitor* kommer også ut i Danmark og Sverige og har et totalt opplag i Skandinavia på 22&nbsp;500.

## Referanser


## Eksterne lenker
* 
* Offisielt nettsted for ''Monitor'' i Norge
* ''Monitor'' i Sverige
* ''Monitor'' i Danmark
Nå eller aldri (film)

***Nå eller aldri*** (originaltittel: *The Bucket List*) er en amerikansk dramakomedie fra 2007 skrevet av Justin Zackham, regissert av Rob Reiner og med Jack Nicholson og Morgan Freeman i hovedrollene. Historien følger to uhelbredelig syke menn (Nicholson og Freeman) på en reise sammen med en liste over ting de må gjøre før de dør.

Filmen hadde offisiell premiere i USA 15. desember 2007. I Norge ble den lansert på kino 11. april 2008.

## Sammendrag
Blåsnipparbeider Carter Chambers (spilt av Morgan Freeman) arbeider som mekaniker, og møter milliardær Edward Cole (spilt av Jack Nicholson) for første gang ved et sykehus etter at begge to har fått diagnosen dødelig lungekreft. Cole ønsker seg et privat rom ved sykehuset, istedenfor å dele rom med noen andre pasienter. Selv om Coles tidligere offentlige uttalelser som sier at ved alle sykehus han eier, skal samtlige rom alltid ha to pasienter for å spare kostnader.

Carter er en begavet amatør-historiker og familiemann, som i ungdommen ønsket å utdanne seg til historie-professor. Men han kom aldri videre enn jobben som mekaniker. Cole er en milliardær-tycoon som har tjent sin enorme formue ved å tilby tjenester innenfor det amerikanske helsevesenet. Cole liker å plage hans personlige assistent / tjener, Thomas (spilt av Sean Hayes) som senere avslører at det egentlige navnet hans var Matthew. Cole sin favoritt-kaffe heter kopi luwak, en av de dyreste kaffe-merkene som finnes. I løpet av tiden ved sykehuset klarer Carter og Cole etter hvert å finne enkelte felles interesser. Tidligere hadde Carter begynt å skrive en "bucket list" som inneholder en rekke aktiviteter han ønsker å gjennomføre før han dør. Men etter å ha hørt at han har mindre enn tolv måneder igjen å leve, kaster Carter bedrøvelig listen sin. Cole finner listen neste morgen.

Cole oppfordrer Carter til å gjøre alt som står på listen, og tilbyr seg også å finansiere reise-utgiftene for dem begge. Carter sier seg enig. Til tross for protestene fra hans kone, Virginia (spilt av Beverly Todd) begynner de to pasientene på deres nye opplevelser. De forsøker blant annet fallskjerm-hopping, kjører en Shelby Mustang, flyr over Nordpolen, besøker Taj Mahal i India, de går på den kinesiske mur, deltar på safari i Tanzania, og besøker Mt. Everest i Nepal. Men kort tid etter at de kommer hjem kollapser Carter, og blir hastet til sykehus. Kreften har spredd seg til hjernen hans. Han ber Cole om å fullføre resten av listen uten ham.

## Skuespillere
* Jack Nicholson som Edward Cole
* Morgan Freeman som Carter Chambers
* Sean Hayes som Thomas / Matthew
* Beverly Todd som Virginia Chambers
* Rob Morrow som Dr. Hollins
* Alfonso Freeman som Roger Chambers
* Rowena King som Angelica
* Jennifer DeFrancisco som Emily Cole
* Serena Reeder som Rachel
* Annton Berry Jr. som Kai
* Verda Bridges som Chandra
* Destiny Brownridge som Maya
* Brian Copeland som Lee.
* Noel Guglielmi som en mekaniker.

## Eksterne lenker
* 
*
Kjempestjerne

En **kjempestjerne** er en stjerne med betydelig større radius og lysutstråling enn en stjerne i hovedserien. Typiske kjempestjerner har radier mellom 10 og 100 ganger solradius, og lysutstråling mellom 10 og 1000 ganger solas. 

En stjerne blir en kjempestjerne når all hydrogen i kjernen er brukt opp i fusjonsprosessen. Hydrogenet blir da til helium. Hvis en stjerne er relativt liten, ca. 0.25 av solas masse, vil den ikke bli en kjempestjerne, men vil ende opp som en hvit dverg etter at hydrogenet er brukt opp.

En stjerne med en masse mer enn 0.25 solmasser, vil bruke opp hydrogenet i kjerna i fusjonsprosessen, og kjerna vil begynne å trekke seg sammen. Hydrogenet i lagene utenfor kjerne vil så «brenne» til helium, og stjerna vil utvide seg og bli kaldere.

I kjerna vil heliumet bli «drivstoff» i en ny fusjonsprosess hvor helium går over til karbon og oksygen. Dette skjer ved temperaturer på omkring 100 millioner Kelvin. Kjerna vil utvide seg og vi vil få en rød kjempe, som til slutt ender opp som en hvit dverg.

For stjerner med en størrelse på minst 8 solmasser, vil også karbon bli «brennstoff» i den videre fusjonsprosessen. De vil kunne ende opp som røde superkjemper, eller kjerna vil kollapse og skape en supernova som så igjen vil danne en nøytronstjerne eller et svart hull

Eksempler på kjempestjerner:
* Alcyone : en blå-hvit kjempe, den klareste stjernen i Pleiadene
* Auriga : en gul kjempe, en av stjernen i stjernebildet Capella
* Pollux : en oransje kjempestjerne, i stjernebildet Tvillingene
* Mira : en rød kjempe
* Rigel
* Regulus

## Eksterne lenker
* 
*
Bjørn Olstad

**Bjørn Olstad**, Ph.D. (født 1964) er professor i datateknologi ved NTNU og daglig leder i Microsoft Development Center Norway.

Olstad var teknologidirektør i FAST fra 2001 til han i februar 2009 overtok sjefsstolen etter John Markus Lervik.

Olstad har tidligere hatt nøkkelposisjoner i General Electric Medical Systems, hvor han blant annet var direktør for forskning og utvikling for Cardiac Ultrasound. 

Olstad er professor i datateknologi ved NTNU, hvor han var tidenes yngste professor da han ble utnevnt.

## Referanser
Capella

**Capella** er den klareste stjernen i stjernebildet Auriga, på norsk Kusken, den sjette klareste stjernen på himmelen og den fjerde klareste på den nordlige halvkule, etter Arcturus, Vega og Sirius. Capella er et stjernesystem med fire stjerner. Det ene stjerneparet består av to kjempestjerner, begge med en radius på 10 solradier Det andre stjerneparet i systemet er to røde dverger som kretser omkring de store stjernene i ca. 10&nbsp;000 astronomiske enheters avstand. Capella-systemet er relativt nært solsystemet, ca. 42,2 lysår borte.
Hammarsjön

**Hammarsjön** er en innsjø i Kristianstads kommun i nordøstre Skåne. Hammarsjön är en grunn slettesjø, gjennomflytt av Helge å. Den er en del av Kristianstads vattenrike og har et rikt fugleliv. Rundt sjøen finnes flere spilleplasser hvor man kan betrakte fuglelivet fra særskilt oppsatte fugletårn. Spesielt interessant steder er Ekenabben på østsiden og Åsums ängar på vestsiden. Også Helge å nord for Hammarsjön er av stor interesse for fugletittere. 

Hammarsjön hadde tidligere en vik øst for Kristianstads sentrum, Nosabysjön eller Nosabyviken. Den ble tappet ut og tørrlagt av den engelske ingeniøren John Nun Milner|John Milner mellom 1859 og 1870. Her finnes Sveriges laveste punkt og her ligger også byens sykehus. Langs vollen mot Hammarsjön, som ble forsterket etter oversvømmelser i 2002, går jernbanelinjen mellom Kristianstad og Åhus.

## Referanser




## Eksterne lenker
* 
* Vattenriket
Indeksering (datateknologi)

**Indeksering** er prosessen som ordner et sett med data slik at det blir mulig å gjenfinne dem basert på ulike søkekriterier. Fra biblioteksverdenen kjenner vi indekskortene på tittel og forfatter.

I datateknologien brukes indeksering til å gjøre data raskt søkbare i databaser, som er spesielt egnet for strukturerte, normaliserte data, og i søkemotorer som er spesielt egnet for fritekstsøk i store mengder tekst. Søkemotorens indeks samler, setter sammen og lagrer data for rask og presis gjenfinning av informasjon. Oppbyggingen av indeksen bygger på lingvistikk, kognitiv psykologi, matematikk, informatikk, fysikk og datafag.

## Se også
* Indeks
* Database
* Søkemotor
* Invertert indeks